Perintäkirje ei vielä tarkoita luottotietojen menetystä. Kun maksat laskun välittömästi tai otat yhteyttä laskun lähettäneeseen perintätoimistoon, et ole välittömässä vaarassa menettää luottotietojasi. Luottotiedot voi menettää, mikäli asia etenee oikeudelliseen perintään ja saatava joudutaan perimään käräjäoikeuden päätöksellä. Siksi on aina viisaampaa ottaa yhteyttä ja sopia saatavien maksamisesta, kuin antaa prosessin edetä sen pidemmälle.